ભાવનગર મૃત પશુ નિકાલ મંડલ દ્વારા આવતીકાલ તા.ર૦મીને બુધવારના રોજ ભાવનગર બંધનું એલાન આપ્યુ હતુ. આ બાબતે મંડલ દ્વારા આજે મંગળવારના રોજ બીએમસીના કમિશ્નરને રજુઆત કરી હતી અને દલિત સમાજના લોકો કલેક્ટરને રજુઆત કરવા જતા હતા પરંતુ પોલીસ રોકી લીધા હોવાનુ જાણવા મળેલ છે. ભાવનગર મૃત પશુ નિકાલ મંડલ દ્વારા ઊનાના સમઢિયાળા ખાતે બનેલ દલિત અત્યાચારના વિરોધમાં આક્રોશ વ્યક્ત કરાયો છે. દલિતો પર બર્બરતા પૂર્વક ત્રાસ ગુજારવામા આવતા ભોગ બનનારને જ્યાં સુધી સંપુર્ણ ન્યાય ન મળે ત્યાં સુધી મૃત પશુના ચામડા કાઢવાનો વ્યવસાય કરતા લોકો દ્વારા ભાવનગરમાં અચોક્કસ મુદની હડતાલનું એલાન કરાયુ છે.